
Sáska község Önkormányzata Képviselő-testületének

7/2014. (IX.18.) önkormányzati rendelete

a hulladékgazdálkodási közszolgáltatásról.
                 (egységes szerkezetű)
Sáska   község Önkormányzatának Képviselő-testülete  a hulladékról szóló 2012. évi CLXXXV. Törvény  88. § (4) bekezdésében  kapott felhatalmazás alapján, a Magyarország helyi önkormányzatairól szóló  2011. évi  CLXXXIX. Törvény  13. §. (1)  bekezdésének 19. pontjában meghatározott feladatkörében eljárva,a környezet védelmének általános szabályairól szóló 1995. évi LIII.törvény 48.§ (3) bekezdésében biztosított véleményezési jogkörében eljáró Fejér Megyei Kormányhivatal Környezetvédelmi és Természetvédelmi Főosztály szakmai véleményének kikérésével  a következőket rendeli el:

1. A rendelet hatálya

1. § (1) A rendelet területi hatálya Sáska  község közigazgatási területéből a rendelet 1. mellékletében meghatározott település részekre terjed ki.

(2) A rendelet személyi hatálya az ingatlanhasználóra terjed ki.

2. A hulladékgazdálkodási közszolgáltatás tartalma, a közszolgáltatási terület határa

2. § (1)1 A hulladékgazdálkodási közszolgáltatás a települési  


a) vegyes hulladék 


b) lom hulladék és a 


c) közszolgáltató által a közszolgáltatási területen elkülönítetten, gyűjtőszigeten és házhoz menő rendszerben gyűjtött települési hulladékra terjed ki.
(2) A hulladékgazdálkodási közszolgáltatatás a települési


a) vegyes hulladék 


b) lom hulladék  kezelésére és a

c) közszolgáltató által a közszolgáltatási területen elkülönítetten, gyűjtőszigeten és házhoz menő rendszerben gyűjtött települési hulladékra terjed ki.

3. § (1) Az ingatlanhasználó a jelen rendeletben meghatározottak szerint jogosult és köteles igénybe venni a hulladékgazdálkodási közszolgáltatást.

(2) Sáska   község önkormányzata a község közigazgatási területén a  hulladékgazdálkodási közszolgáltatást a NHSZ Tapolca Nonprofit Kft. 8300 Tapolca, Halápi u. 33.(a továbbiakban közszolgáltató) jogosult ellátni.

(3) A települési szilárd hulladék környezetkárosítást kizáró módon történő ártalmatlanítását, a szelektíven gyűjtött hulladék gyűjtését, előkezelését és hasznosításra történő átadását  az Észak-Balatoni Hulladékgazdálkodási Kft. (A továbbiakban ÉBH  Kft.) 8200 Veszprém, Házgyári u. 1. biztosítja. Az ÉBH Kft. az elkülönítetten gyűjtött hulladék gyűjtését a közszolgáltató bevonásával végzi.

(4) Az elkülönítetten gyűjtött hulladék  előkezelése, valamint hasznosításra történő átadás az ÉBH Kft. veszprémi válogatóművében történik, hulladéklerakóként a Királyszentistváni Regionális Hulladékkezelő Központ üzemel.

(5)2 A közszolgáltatási díj számlázását és a díjak beszedését a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság végzi (továbbiakban: Koordináló szerv)

3. A hulladékkezelési  közszolgáltatás rendje és módja
4. § A hulladékgazdálkodási közszolgáltatást a rendszeres hulladékszállításba bevont ingatlan használók kötelesek hetente igénybe venni.

4. A Közszolgáltató hulladékkezelési közszolgáltatással kapcsolatos jogai és kötelezettségei
5. § (1) A közszolgáltató kötelezettsége

a) a szállítóeszközeihez rendszeresített gyűjtőedényben vegyesen gyűjtött háztartási hulladék házhoz menő járattal történő rendszeres gyűjtése, elszállítása és kezelése;

b) az elkülönítetten gyűjtött hulladék részére a gyűjtőszigeten edényzet biztosítása

c) a lomhulladék összegyűjtése és elszállítása évente egy alkalommal előre meghirdetett időpontban;

d) a szállítóeszközeihez rendszeresített gyűjtőedényben összegyűjtött közterületi hulladéknak a      gyűjtése és elszállítása;

e) a gyűjtő helyek, előkezelő telepek, a hulladék ártalmatlanítását szolgáló létesítmény működtetése.

(2) 3
(3) 4
(4) 5
(5) 6
5. Az ingatlanhasználó közszolgáltatással kapcsolatos jogai és kötelezettségei

6. § (1) Az ingatlanhasználó köteles az Önkormányzat által szervezett közszolgáltatás igénybevételére: az ingatlanán keletkező települési hulladék e rendeletben előírtak szerinti gyűjtésére, a Közszolgáltatónak történő átadására, valamint a közszolgáltatási díj megfizetésére.

(2) 7
(3) Az ingatlanhasználót  nem terheli az (1) bekezdésben foglalt kötelezettség az olyan beépítetlen ingatlana tekintetében, ahol senki sem tartózkodik, és ahol települési hulladék nincs, vagy nem keletkezik.

6.  A közszolgáltatási szerződés

7. §  A hulladékgazdálkodási közszolgáltatási szerződés a hulladékról szóló 2012. évi CLXXXV. törvény és a közszolgáltató kiválasztásáról és a hulladékgazdálkodási közszolgáltatási szerződésről szóló 317/2013. (VIII. 28.) Korm. rendeletben meghatározottakon kívül tartalmazza:

a) a közszolgáltatási szerződés időbeli hatályát;

b) a közszolgáltatás ellátásához szükséges vagyonnal és a finanszírozással kapcsolatos rendelkezéseket;

c) a szerződés módosításával kapcsolatos rendelkezéseket.

7. A közszolgáltatás igénybevételének módja és feltételei
8. § (1) A Közszolgáltató köteles szerződéses ajánlatával az ingatlanhasználót megkeresni, és a közszolgáltatás lényeges feltételeiről írásban tájékoztatni. Az ingatlanhasználó és a Közszolgáltató közötti jogviszonyt létrehozza

a) a szerződés megkötése

b) a közszolgáltatás igénybevételének ténye vagy

c) a közszolgáltatás Közszolgáltató általi felajánlása, illetve a teljesítésre való rendelkezésre állása.

(2) A közszolgáltatás feltételeiben, ellátásában bekövetkező változásokról a Közszolgáltató köteles az ingatlanhasználót előzetesen tájékoztatni.

(3) Az ingatlanhasználó köteles a Közszolgáltatónak bejelenteni, ha a közszolgáltatás igénybevételére kötelezetté válik, valamint, ha a közötte és a Közszolgáltató között létrejött jogviszonyt érintő változás következik be, így különösen, ha az ingatlanán keletkező hulladék mennyisége megváltozik

(4) A közszolgáltatás igénybevételére az állandó lakosok egész évben 52 alkalommal, lakóingatlanát üdülőként használó ingatlanhasználók esetében április 15-től október 15-ig 26 alkalommal kötelesek.

8./A Mentesség az ingatlan használaton kívülisége alatt
9. §8 (1) Mentesül a kötelező közszolgáltatási díj ürítési díjának megfizetése alól az az ingatlanhasználó, akinek használaton kívüli bérleti ingatlanán települési hulladéka nem keletkezik, életvitelszerűen nem lakj az ingatlant, az folyamatosan használaton kívül van (a továbbiakban: használaton kívüliség).
(2) Az ingatlanhasználók a használaton kívüliséget a Közszolgáltató felé jelezni kell. Erre irányuló kérelmet a Közszolgáltatónál erre a célra rendszeresített nyomtatványon írásban nyújthatja be.
(3) A Közszolgáltató jogosult a használaton kívüliséget ellenőrizni.
(4) Az ingatlanhasználó köteles a használaton kívüliséget a Közszolgáltató részére az általa választott elszámolási időszakra vonatkozó közüzemi (víz vagy elektromos áram) számláival igazolni. Az igazolás benyújtásának határideje a Közszolgáltató mentességi kérelme tartalmazza.

 (5) Amennyiben a közüzemi számlák, az igazolások, vagy a (3) bekezdés szerinti leolvasott óraállások nem igazolják a használaton kívüliséget, úgy a közszolgáltatási dj visszamenőleg a lakcím szerinti éves elszámolási időszak kezdő napjától egy összegben a mindenkori jegybanki alapkamattal terhelten kerül kiszámlázásra. A közszolgáltató jogosult a használaton kívüliséget ellenőrizni.

(6) A mentességben részesülő a jogosultság feltételeit érintő lényeges tények, körülmények megváltoztatásáról 15 napon belül köteles értesíteni a Közszolgáltatót.
(7) A mentesség igénybevétele az ingatlanhasználó bejelentésére indul.

8./B Az ingatlan használatának felfüggesztése
10. §9 (1) Felfüggeszthető a közszolgáltatás nyújtása azoknak a belterületi ingatlanoknak az esetében, amelyeken előreláthatólag legalább 60 napig senki sem fog tartózkodni és emiatt települési hulladék sem keletkezik.
(2) A felfüggesztésre vonatkozó igényt az ingatlanhasználónak írásban kell bejelentenie a Közszolgáltató felé az áltata erre rendszeresített formanyomtatványon, legalább 15 nappal a felfüggesztés kívánt kezdő időpontja előtt. A felfüggesztés ideje alatt az ingatlanhasználó mentesül a kötelező közszolgáltatási díj ürítési megfizetése alól.
(3) Ha a felfüggesztés feltételeiben változás következik be, az ingatlanhasználó ezt köteles haladéktalanul írásban bejelenteni a Közszolgáltatónak.
(4) Amennyiben a felfüggesztés időtartama alatt a közszolgáltatás alá tartozó hulladék kerül kihelyezésre, úgy az ingatlanhasználó egyidejű értesítése mellett a Közszolgáltató a hulladékot elszállítja, az ingatlanhasználó pedig a közszolgáltatási díjat köteles megfizetni.
(5) A Közszolgáltató jogosult az ingatlanhasználat felfüggesztését ellenőrizni.
(6) Az ingatlanhasználó köteles az ingatlanhasználat felfüggesztését a Közszolgáltató részére a felfüggesztés időtartalmára vonatkozó közüzemi (víz és elektromos áram) elszámoló számlák vagy erről szóló közüzemi igazolás benyújtásával igazolni. Az igazolás benyújtásának határidejét a Közszolgáltató határozza meg.
(7) Amennyiben a közüzemi számlák, az igazolások nem igazolják az ingatlanhasználat felfüggesztését, úgy a közszolgáltatási díj visszamenőleg a teljes időszakra vonatkozóan a mindenkori jegybanki alapkamattal terhelten kerül kiszámlázásra. A közszolgáltatási díj a teljes időszakra vonatkozóan a mindenkori jegybanki alapkamattal terhelten kerül kiszámlázásra.
11.§ 10

9. Nem lakossági eredetű szilárd hulladékra vonatkozó rendelkezések
12. § (1) Gazdasági tevékenységet végző ingatlanhasználó tevékenysége  során keletkező háztartási hulladékhoz hasonló,  nem elkülönítetten gyűjtött   hulladék  kezelésére a jelen rendelet előírásait  a (2) – (3) bekezdésben foglalt eltéréssel kell alkalmazni.

(2) Gazdasági tevékenységet végző ingatlanhasználó háztartási hulladékhoz hasonló,  nem elkülönítetten gyűjtött   hulladék  hiányában is lehetősége a közszolgáltatást igénybe venni, melyre   közszolgáltatóval  külön szerződést köteles  kötni.

(3) Gazdasági tevékenységet végző ingatlanhasználó lakása és telephelye műszakilag nem elkülönített nyilatkozhat arról, hogy esetében nem képződik a háztartásihoz hasonló, de nem elkülönítetten gyűjtött hulladék. 

10. Hulladékszállítás rendje
13. § A háztartási hulladék gyűjtése és elszállítása heti egy alkalommal történik, melynek időpontját és útvonalát a Közszolgáltató határozza meg. Amennyiben az időpont vagy az útvonal megváltozik, a Közszolgáltató köteles erről az ingatlanhasználókat előzetesen tájékoztatni.”

14. § (1) Az ingatlanhasználó köteles az ingatlanán keletkező háztartási hulladékot a környezet szennyezését megelőző, károsítását kizáró módon gyűjteni, és ehhez a Közszolgáltató szállítóeszközéhez rendszeresített, a keletkező hulladék mennyiségnek megfelelő, legalább 60 liter űrtartalmú gyűjtőedényt igénybe venni.

(2) Az ingatlanhasználó a keletkezett hulladékmennyiségnek megfelelően 60, 80 vagy 120 liter űrtartalmú gyűjtőedényt használhat. A hulladékgyűjtő edény méretét a Közszolgáltatónak be kell jelenteni és a hulladékszállítási díjat ennek megfelelően kell megfizetnie. 

(3) Ha az ingatlanon keletkező hulladék mennyisége alkalmi jelleggel meghaladja a (2) bekezdésben meghatározottak szerinti szerződött hulladék mennyiséget, az ingatlanhasználó a többlet hulladékot Közszolgáltató emblémájával ellátott zsákban helyezi el, melyet a Közszolgáltató köteles  elszállítani.

(4)11 Az ingatlanhasználók a 60 vagy 80 liter mennyiségű települési hulladék után fizetendő közszolgáltatási díj alkalmazásának jogos igénybevételére irányuló kérelmét a Közszolgáltató erre a célra rendszeresített formanyomtatványon bejelenteni. A 60 vagy 80 liter mennyiségű hulladék után fizetendő közszolgálati díj alkalmazásának igénybevételére csak az jogosult, aki a Közszolgáltató fele lejárt határidejű díjhátralékkal nem rendelkezik.

(5)12 Ha az ingatlanhasználó a közszolgáltatás igénybevételére vonatkozó bejelentési kötelezettségét nem teljesíti, úgy a Közszolgáltató – az ingatlanhasználó egyidejű írásbeli értesítése mellett – az ingatlanon lévő lakóegységenként minimálisan 1 db 120 literes, vagy az ingatlanhasználó által ténylegesen kihelyezett hulladékmennyiségnek megfelelő gyűjtőedény heti egyszeri ürítését vélelmezi addig az időpontig, ameddig az ingatlanhasználó a bejelentési kötelezettségét nem teljesíti.
15. § (1) Az ingatlanhasználó  köteles gondoskodni a gyűjtőedények rendeltetésszerű használatáról, valamint környezetük tisztán tartásáról.

(2) A hulladékok gyűjtése során történő szennyezés esetén az ingatlan használója  míg a szabályszerűen kihelyezett gyűjtőedényekből történő hulladék begyűjtése, szállítása során a közterületen okozott szennyezés esetén a Közszolgáltató köteles a szennyezett területet megtisztítani és fertőtleníteni.

(3) A gyűjtőedényt az elszállítás napján kell az ingatlan előtti útszakasz melletti közterületre kihelyezni oly módon, hogy az a közlekedés biztonságát ne veszélyeztesse, a közterületet ne szennyezze, és abban kárt ne tegyen.

16. § (1) A gyűjtőedény tisztántartásáról, fertőtlenítéséről az ingatlanhasználó köteles gondoskodni.

(2) A gyűjtőedényt csak annyira szabad megtölteni, hogy zárható legyen. A gyűjtőedénybe csak háztartási hulladék helyezhető el. Az elszállításra kihelyezett hulladék nem tartalmazhat olyan tárgyat, amely a szállítók testi épségét veszélyezteti, a szállító jármű berendezésit megrongálja.

(3) A (2) bekezdésben foglaltaknak nem megfelelően kihelyezett hulladék elszállítását a Közszolgáltató megtagadhatja.

(4) Ha a gyűjtőedénybe olyan nedves hulladékot helyeztek el, amely az edényben összetömörödött vagy összefagyott vagy a gyűjtőedényben levő hulladékot úgy összepréselték, hogy emiatt az edényt üríteni nem lehet, az ingatlanhasználó a Közszolgáltató felhívására köteles a gyűjtőedényt üríthetővé tenni, a felhívás eredménytelensége esetén a Közszolgáltató a hulladék elszállítását megtagadhatja. 

10/A A szigetes (szelektív) rendszerben történő elkülönített hulladékgyűjtés
16/A.§13 (1) A hulladék a Közszolgáltató és az Önkormányzat által létesített és a Közszolgáltató által üzemeltetett hulladékgyűjtő szigetekhez történő szállításáról az ingatlanhasználó gondoskodik.

(2) A gyűjtősziget használatáért a közszolgáltatást igénybe vevő ingatlanhasználó számára a közszolgáltatás díján felül külön díjazás nem számítható fel.

(3) A közszolgáltatás területén üzembe helyezett szelektív hulladékgyűjtő szigetek gyűjtőedényeibe a felirat szerinti, külön gyűjtött, szennyeződés mentes csomagolási hulladék helyezhető el.
(4) A gyűjtőszigeteken csak a települési hulladék hasznosítható összetevőinek begyűjtése történhet.

(5) Az elkülönítetten gyűjtött hulladékot a hulladékgyűjtő szigeten – a Közszolgáltató előírásaira is tekintettel – úgy kell elhelyezni, hogy azok ne keveredjenek, és a környezetet ne szennyezzék.

(6) A hulladékgyűjtő szigetekre a edényzet felirataitól eltérő hulladék nem helyezhető el.
(7) A gyűjtőedényeket a Közszolgáltató szükség szerinti gyakorisággal, rendszeresen üríti.

(8) A Közszolgáltató az elkülönítetten gyűjtött hulladékot a települési hulladéktól elkülönítve, az edények ürítéséről, karbantartásáról, a gyűjtőedények fertőtlenítéséről a Közszolgáltató gondoskodik.
(10) A Közszolgáltató az ingatlanhasználóktól átvett elkülönítetten gyűjtött hulladékokat válogatásra más hulladékkezelési engedéllyel rendelkező hulladékkezelőnek is átadhatja. 

10/B A házhoz menő rendszerben történő elkülönített hulladékgyűjtés

16/B.§14 (1) Az elkülönítetten gyűjtött hulladékot az ingatlanhasználó a közszolgáltató által biztosított, az elkülönített gyűjtésre utaló jelzéssel ellátott víztiszta gyűjtőzsákban vagy kötegelve adja át a közszolgáltatónak.

(2) Az ingatlanhasználó az ingatlanon képződött települési hulladékból a szelektív gyűjtőzsákba – a vegyes hulladéktól elkülönítetten – gyűjti a műanyaghulladékot és a fém hulladékot, valamint a kartonpapírból készült nagyméretű doboz kivételével a papírhulladékot. Az elkülönítetten gyűjtendő hulladékokat a rendelet 2. számú melléklete határozza meg.
(3) Az üveg hulladék gyűjtése szigetes rendszerben történő elkülönített gyűjtéssel történik.

(4) A közszolgáltató az elkülönítetten gyűjtött hulladékot az általa biztosított szelektív gyűjtőzsákokból szállítja el.

(5) A közszolgáltató nem veszi át a balesetveszélyt okozó, vagy sérült gyűjtőzsákban, nem a közszolgáltató által biztosított szelektív gyűjtőzsákban gyűjtött hulladékot. Amennyiben a szelektív gyűjtőzsákban az 2. számú mellékletben a papír és karton csomagolási hulladék kivételével felsorolt hulladékokon kívül más anyag is található, a közszolgáltató a hulladék elszállítását megtagadja. A papír és karton csomagolási hulladék kizárólag a zsák mellett, összekötözve kerül elszállításra.
(6) A közszolgáltató az elkülönítetten gyűjtött hulladékot havonta egy alkalommal szállítja el 1. számú függelékben meghatározott időpontban. A szállítás időpontjáról, annak rendjének változásáról a Közszolgáltató köteles a lakosságot írásban értesíteni, emellett a közszolgáltató ügyfélszolgálatán és weblapján (www.nhsztapolca.hu) közzétenni. Az Önkormányzat a saját honlapján (www.saska.hu) és hirdetőtábláján teszi közzé ezen információkat.

11. Lakossági eredetű egyéb szilárd hulladékra vonatkozó rendelkezések

17. § (1) Az ingatlanhasználó az ingatlanon keletkező, lakossági eredetű, a szervezett közszolgáltatásban  elszállításra nem kerülő szilárd hulladékot a közszolgáltató által üzemeltetett hulladékátvevő helyen ( 8300 Tapolca, Halápi úti telephelyen ) helyezheti el.

(2) A hulladéknak a hulladékátvevő helyre történő szállítása a hulladék tulajdonosának a kötelezettsége. 

(3) A lom hulladék gyűjtéséről, elszállításáról, hasznosításáról és ártalmatlanításáról a közszolgáltató évente egy alkalommal gondoskodik. A közszolgáltató az ingatlanhasználót a lomtalanítás időpontjáról előzetesen, írásban tájékoztatja. 

12. Záró rendelkezések

Hatályba léptető rendelkezések

18. § (1) E rendelet 2014. október 1. napján lép hatályba.

(2) Hatályát veszti a települési szilárd és folyékony hulladék elszállításáról, közszolgáltatásról és a      közszolgáltatás díjáról szóló 9/2011.(IV.10.) önkormányzati rendelet.

              Kovács Nándor



Takács Lászlóné 



Polgármester




       jegyző 

Záradék:

A rendeletet  2014. szeptember 18. napján kihirdettem.

Takács Lászlóné 

Jegyző 

                                                                    1. melléklet a 7/2014.(IX.18.) önkormányzati rendelethez.

A települési szilárd hulladék közszolgáltatásba bevont terület 

Ifjúsági utca

Kossuth utca

Petőfi utca

Rákóczi utca 

Előzetes Hatásvizsgálat
                              Sáska község Önkormányzata Képviselő-testületének a 
hulladékgazdálkodási közszolgáltatásról szóló 7/2014. (IX.18.) Önkormányzati rendeletéhez

A jogalkotásról szóló 2010. évi CXXX. törvény 17.-§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

1. Társadalmi hatások: Nem jelentős.

2. Gazdasági, költségvetési hatások: Gazdasági, költségvetési hatása nincs.

3. Környezeti és egészségügyi következmények

Hulladékgazdálkodási közszolgáltatás szabályozása elengedhetetlen az emberi egészség védelme, a természeti és épített környezet megóvása, környezettudatos magatartás kialakítása céljából. Hulladék által okozott terhelés minimalizálása, újrahasználható termékek kialakítása.

4. Adminisztratív terheket befolyásoló hatások

A rendelet megalkotásának adminisztratív terhet befolyásoló hatása nincs.

5. A jogszabály megalkotásának szükségessége, a jogalkotás elmaradásának várható következményei

Helyi rendeletnek a központi jogszabállyal összhangban kell lenni, jogszabály módosításának elmaradása miatt a kormányhivatal törvényességi felhívással élhet.

6. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, szervezeti, tárgyi feltételek rendelkezésre állnak.

Monostorapáti,  2014. szeptember 10.


Takács Lászlóné


jegyző

Indoklás

1.§ a rendelet területi hatályát szabályozza

2-3.§ A hulladékgazdálkodási közszolgáltatás tartalmát, a közszolgáltatás terület határát

4.§ A hulladékkezelési közszolgáltatás rendjét és módját rögzíti

5.§ A közszolgáltató hulladékkezelési közszolgáltatással kapcsolatos jogait, kötelezettségeit tartalmazza.

6.§ Az ingatlanhasználó közszolgáltatással kapcsolatos jogait és kötelezettségit szabályozza

7.§ A közszolgáltatási szerződés tartalmát rögzíti.

8.§ A közszolgáltatás igénybevételének módját  és feltételeit szabályozza.

9-11.§ A közszolgáltatás szünetelésének szabályait rögzíti.

12.§ Nem lakossági eredetű szilárd hulladékra vonatkozó rendelkezéseket tartalmazza

13-16.§ A hulladékszállítás szabályait tartalmazza

17.§ Lakossági eredetű egyéb szilárd hulladékra vonatkozó rendelkezéseket rögzíti.

18.§ A hatályba léptető rendelkezést tartalmazza,valamint a jelenleg hatályos önkormányzati rendelet hatályon kívül helyezését.

1.melléklet a közszolgáltató települési hulladék gyűjtési rendjét tartalmazza.

2.  melléklet a…../2016.(……..)önkormányzati rendelethez 

1 függelék a …../2016.(……….)önkormányzati rendelethez 

Házhoz menő szelektív hulladék gyűjtés, járatprogram szerinti ürítési nap:

Minden hónap 3. szerda a közigazgatás belterületén 

Szelektív hulladék gyűjtésére szolgáló konténer helye

